pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พิธีมอบรางวัลการประกวดป่าชุมชน “คนรักษ์ป่า ป่ารักชุมชน” ประจำปี 2561
วันอังคารที่ 25 กันยายน 2561
พิธีมอบรางวัลการประกวดป่าชุมชน “คนรักษ์ป่า ป่ารักชุมชน” ประจําปี 2561
กระทรวงทรัพยากรธรรมชาติและสิ่งแวดล้อม โดย กรมป่าไม้ จัดพิธีมอบรางวัลการประกวดป่าชุมชน “คนรักษ์ป่า ป่ารักชุมชน” ประจําปี 2561 รางวัลถ้วยพระราชทานสมเด็จพระเทพรัตนราชสุดาฯ สยามบรมราชกุมารี ณ โรงแรมรามาการ์เด้น กรุงเทพฯ
พิธีมอบรางวัลการประกวดป่าชุมชน “คนรักษ์ป่า ป่ารักชุมชน” ประจําปี 2561
วันที่ 21 กันยายน 2561 กระทรวงทรัพยากรธรรมชาติและสิ่งแวดล้อม โดย กรมป่าไม้ จัดพิธีมอบรางวัลการประกวดป่าชุมชน “คนรักษ์ป่า ป่ารักชุมชน” ประจําปี 2561โดยมี รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอกสุรศักดิ์ กาญจนรัตน์) เป็นประธานและเป็นสักขีพยานในพิธีรับมอบรางวัลการประกวดป่าชุมชนตัวอย่างระดับประเทศ ประจําปี 2561 ถ้วยพระราชทานสมเด็จพระเทพรัตนราชสุดาฯ สยามบรมราชกุมารี ณ โรงแรมรามาการ์เด้น กรุงเทพฯ โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวให้โอวาทแก่ผู้ที่ได้รับรางวัลพร้อมมอบโลประกาศเกียรติคุณแก่ บมจ.ผลิตไฟฟ้าราชบุรีโฮลดิ้ง ผู้สนับสนุนโครงการ
รัฐบาลไทย-ข่าวทำเนียบรัฐบาล-จุดจบคนขายและคนซื้อใบกำกับภาษีที่ออกโดยมิชอบด้วยกฎหมาย
วันอังคารที่ 20 พฤศจิกายน 2561
จุดจบคนขายและคนซื้อใบกํากับภาษีที่ออกโดยมิชอบด้วยกฎหมาย
กรมสรรพากรได้ดําเนินการมาอย่างต่อเนื่องและจริงจังกับผู้ประกอบการทั้งที่เป็นผู้ออกและผู้ใช้ใบกํากับภาษีโดยมิชอบด้วยกฎหมาย
กรมสรรพากรได้ดําเนินการมาอย่างต่อเนื่องและจริงจังกับผู้ประกอบการทั้งที่เป็นผู้ออกและผู้ใช้ใบกํากับภาษีโดยมิชอบด้วยกฎหมาย เมื่อวันที่ 26 มิถุนายน 2561 ศาลอาญาได้มีคําพิพากษาให้จําเลยที่ได้ร่วมกันกระทําความผิดออกใบกํากับภาษีขายให้กับบริษัท/ห้าง/ร้าน โดยมิได้มีการประกอบกิจการจริง อันเป็นการฝ่าฝืนกฎหมายมาตรา 86/13 วรรคหนึ่งแห่งประมวลรัษฎากร ได้ตัดสินลงโทษจําเลยจําคุกกระทงละ 1 ปี ตามมาตรา 90/4(3) แห่งประมวลรัษฎากร รวม 8 กระทง เป็นโทษจําคุก 8 ปี จําเลยรับสารภาพมีเหตุบรรเทาโทษ ลดโทษให้กึ่งหนึ่ง เป็นโทษจําคุก รวม 4 ปี ริบของกลาง (ออกใบกํากับภาษีโดยมิชอบด้วยกฎหมาย 1 ฉบับ เท่ากับความผิด 1 กระทง)
นายปิ่นสาย สุรัสวดี รักษาการในตําแหน่งที่ปรึกษาด้านยุทธศาสตร์การจัดเก็บภาษี ในฐานะโฆษกกรมสรรพากร ได้กล่าวเพิ่มเติมว่า “ผู้ซื้อใบกํากับภาษีไปใช้ ต้องรับผิดทั้งทางแพ่งและทางอาญา โดยโทษทางแพ่ง ต้องรับผิดเบี้ยปรับ 2 เท่าของจํานวนภาษีตามใบกํากับภาษีพร้อมทั้งเงินเพิ่มตามกฎหมายอีกร้อยละ 1.5 ต่อเดือนหรือเศษของเดือนของจํานวนเงินภาษี สําหรับโทษทางอาญา ต้องระวางโทษจําคุกตั้งแต่สามเดือนถึงเจ็ดปี และปรับตั้งแต่สองพันบาทถึงสองแสนบาท”
หากมีข้อสงสัยสามารถสอบถามรายละเอียดได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร โทร. 1161 และหากพบเห็นการกระทําใดๆ ที่เป็นการหลีกเลี่ยงภาษี ขอให้แจ้งเบาะแสหรือข้อมูลต่างๆ ที่ www.rd.go.th > เมนู “การแจ้งแหล่งภาษี” เพื่อที่กรมสรรพากรจะได้ดําเนินการตรวจสอบข้อเท็จจริงต่อไป
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-รัฐมนตรีเกษตรฯ เฉลิมชัย เปิดงาน “เกษตรอีสานใต้” ประจำปี 2563
วันอังคารที่ 11 กุมภาพันธ์ 2563
รัฐมนตรีเกษตรฯ เฉลิมชัย เปิดงาน “เกษตรอีสานใต้” ประจําปี 2563
รัฐมนตรีเกษตรฯ เฉลิมชัย เปิดงาน “เกษตรอีสานใต้” ประจําปี 2563 นําเสนอแนวทางในการพัฒนาเทคโนโลยีเพื่อพัฒนาอาชีพการเกษตรของประเทศไทย
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังพิธีเปิดงาน “เกษตรอีสานใต้” ประจําปี 2563 ภายใต้แนวคิด “รวมใจเป็นหนึ่งเดียว ยึดเหนี่ยวศาสตร์พระราชา ฟื้นฟูพัฒนาเกษตรไทย” ที่จัดขึ้นระหว่างวันที่ 7 - 16 กุมภาพันธ์ 2563 ณ มหาวิทยาลัยอุบลราชธานี ว่า กระทรวงเกษตรและสหกรณ์ได้ให้ความสําคัญต่อการขับเคลื่อนภาคเกษตร เพื่อแก้ไขปัญหาภาคการเกษตร อีกทั้งยังต้องการปฏิรูปภาคการเกษตรของไทย เพื่อให้เกิดการพัฒนาอย่างยั่งยืน เกษตรกรมีความเข้มแข็ง สามารถยืนหยัดอยู่ด้วยตนเองได้ ซึ่งการจัดงาน “เกษตรอีสานใต้” ถือเป็นอีกช่องทางหนึ่งที่เป็นการบอกข่าวให้เกษตรกรและประชาชนที่มาร่วมงานได้ทราบว่าสถาบันอุดมศึกษาในท้องถิ่น ส่วนราชการกระทรวงต่าง ๆ รวมทั้งกระทรวงเกษตรและสหกรณ์ได้มีความมุ่งมั่นที่จะนําเสนอแนวทางในการพัฒนาเทคโนโลยีเพื่อพัฒนาอาชีพการเกษตรของประเทศไทยให้เดินหน้าต่อไป
นายเฉลิมชัย กล่าวต่อไปว่า การจัดงานดังกล่าว นอกจากจะเปิดโอกาสให้เกษตรกรได้มาออกร้านจําหน่ายสินค้าแล้ว กิจกรรมภายในงานยังมีการถ่ายทอดความรู้ ทั้งในเรื่องของเทคโนโลยี และการสร้างมูลค่าเพิ่มให้กับผลิตภัณฑ์ทางการเกษตรอย่างไรก็ตาม รัฐบาลได้มีความห่วงใยต่อพี่น้องประชาชนภาคตะวันออกเฉียงเหนือที่ประสบภัยแล้ง และได้รับผลกระทบอุทกภัยที่รุนแรง กระทรวงเกษตรและสหกรณ์จึงได้จัดโครงการรวมพลังจิตอาสาช่วยเหลือฟื้นฟูดูแลผู้ประสบภัยน้ําท่วม พร้อมเร่งสํารวจพื้นที่เสียหายหลังน้ําลด เพื่อเยียวยาและฟื้นฟูให้เกษตรกรสามารถกลับมาประกอบอาชีพได้โดยเร็ว ซึ่งได้ดําเนินโครงการที่สําคัญต่าง ๆ ได้แก่ กิจกรรมจัดหน่วยเคลื่อนที่ลงปฏิบัติการให้คําแนะนํา เพื่อการฟื้นฟูดูแลพื้นที่เสียหาย และยังไม่สามารถทําการเกษตรได้ ทั้งด้านพืช ประมง และปศุสัตว์ เพื่อให้เกษตรกรได้เตรียมพร้อมบํารุงรักษา และฟื้นฟูผลผลิตให้กลับสู่ภาวะปกติ กิจกรรมสนับสนุนอุปกรณ์และองค์ความรู้ให้กับเกษตรกรในการปรับปรุงบํารุงดิน ทั้งในช่วงก่อนน้ําลดและหลังน้ําลด กิจกรรมสนับสนุนปัจจัยการผลิตพันธุ์พืช พันธุ์ผัก กล้าพันธุ์พืชผัก-ไม้ผล และพันธุ์สัตว์ เพื่อให้เกษตรกรนําไปทําการผลิตในเบื้องต้นสําหรับบริโภคในครัวเรือน กิจกรรมสนับสนุนการซ่อมแซมเครื่องมือ เครื่องจักรกลทางการเกษตรของเกษตรกรในพื้นที่ที่ได้รับความเสียหาย เพื่อให้สามารถนํากลับมาใช้งานในการทําการเกษตรได้ตามปกติ และกิจกรรมสํารวจงานก่อสร้างทางด้านชลประทาน เช่น ฝาย เส้นทางส่งน้ํา ประตูระบายน้ํา เพื่อดําเนินการซ่อมแซมบํารุงรักษาไม่ให้เกิดความเสียหาย รวมทั้งวางแผนการก่อสร้างอาคารชลประทานเพิ่มเติมเพื่อป้องกันภัยพิบัติและการบริหารจัดการน้ําในระยะต่อไป
สําหรับกิจกรรมภายในงาน ประกอบด้วย การจัดนิทรรศการความก้าวหน้าทางเทคโนโลยีการเกษตร การผลิตพืชและสัตว์เศรษฐกิจจากภาครัฐและเอกชน เครื่องจักรกลการเกษตร การให้ความรู้ด้านพืชเศรษฐกิจและพืชพลังงานให้แก่เกษตรกร การประกวดพืชและสัตว์ การเผยแพร่ความรู้ทางการแพทย์อันมีรากฐานจากภูมิปัญญาไทย ภูมิปัญญาท้องถิ่น และการจําหน่ายพันธุ์ไม้ดอกไม้ประดับจากกลุ่มเกษตรกรต่าง ๆ
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-ครู กศน.สะท้อนเรื่องค่าตอบแทน
วันอังคารที่ 22 ตุลาคม 2562
ครู กศน.สะท้อนเรื่องค่าตอบแทน
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ พร้อมด้วยนายศรีชัย พรประชาธรรม เลขาธิการ กศน. ให้การต้อนรับตัวแทนครูผู้สอนกลุ่มเป้าหมายพิเศษสังกัด กศน. จังหวัดอุบลราชธานี อุดรธานี ขอนแก่น และฉะเชิงเทรา
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ พร้อมด้วยนายศรีชัย พรประชาธรรม เลขาธิการ กศน. ให้การต้อนรับตัวแทนครูผู้สอนกลุ่มเป้าหมายพิเศษสังกัด กศน. จังหวัดอุบลราชธานี อุดรธานี ขอนแก่น และฉะเชิงเทรา จํานวนกว่า 50 คน ที่มาเข้าพบเพื่อขอความเป็นธรรมในการจัดจ้างตําแหน่งครูผู้สอนคนพิการ และการคงไว้ซึ่งตําแหน่งครูผู้สอนผู้ด้อยโอกาส ที่จะช่วยสร้างความมั่นใจในการได้รับค่าตอบแทนการปฏิบัติการสอนที่รวดเร็ว และมีความมั่นคงในอาชีพ ในช่วงของรอยต่อปีงบประมาณ 2563 เมื่อวันพุธที่ 16 ตุลาคม 2562 เวลา 16.00 น. ณ ห้องประชุมราชวัลลภ
รมช.ศึกษาธิการ กล่าวตอนหนึ่งว่า หลังจากได้รับฟังปัญหาของครู กศน. ทั้งกลุ่มครูผู้สอนคนพิการ และครูผู้สอนผู้ด้อยโอกาส ก็ต้องยอมรับว่า ที่ผ่านมาอาจเกิดความเข้าใจที่คลาดเคลื่อนเกี่ยวกับการตั้งงบประมาณ สําหรับเป็นค่าตอบแทนแก่ ครู กศน.ที่สอนกลุ่มเป้าหมายพิเศษ จึงทําให้ครูได้รับค่าตอบแทนล่าช้าตลอดหลายปีที่ผ่านมา
ซึ่งขอยืนยันว่า รมช.ศึกษาธิการ คนนี้ มีแนวทางการทํางานและเป้าหมายเน้น “ทําทุกอย่างให้ดีกว่าเดิม” เมื่อเข้ามารับตําแหน่งจึงพยายามที่จะศึกษาหาข้อมูล พร้อมรับฟังความต้องการและปัญหาจากทุกภาคส่วน ตั้งแต่ระดับผู้บริหาร ครู ข้าราชการ และบุคลากรในหน่วยงานที่รับผิดชอบดูแล เพื่อนํามาประกอบการกําหนดนโยบายและแผนงาน ที่จะบูรณาการสู่การปฏิบัติด้วยความร่วมมือจากทุกภาคส่วน และที่สําคัญคือสอดคล้องกับยุทธศาสตร์ชาติ นโยบายรัฐบาลด้านการศึกษา และนโยบายกระทรวงศึกษาธิการ
และเมื่อได้รับฟังปัญหาในครั้งนี้ จะพยายามผลักดันและดําเนินการให้ดีที่สุดเพื่อไม่ให้ครู กศน.กลุ่มนี้ได้รับผลกระทบ โดยเบื้องต้นมอบให้ผู้บริหาร กศน. เร่งหาทางแก้ไขปัญหาเกี่ยวกับค่าตอบแทนในช่วงรอยต่อของปีงบประมาณอย่างเร่งด่วน และสื่อสารให้ทุกคนในองค์กรเข้าใจไปในทิศทางเดียวกัน เพื่อไม่ให้เกิดปัญหาซ้ําอีก พร้อมปรับวิธีการบริหารงานและการวางแผนงบประมาณอย่างเป็นระบบและมีประสิทธิภาพ สอดคล้องกับการขับเคลื่อนจุดเน้นนโยบายรัฐบาลและนโยบายกระทรวงศึกษาธิการ เพราะเชื่อว่าแผนงานที่ดี จะมีส่วนสําคัญในการบูรณาการสู่การปฏิบัติ และนํามาซึ่งผลลัพธ์ที่มุ่งสู่เป้าหมาย “การสร้างโอกาสให้ประชาชนผู้เรียนที่สําเร็จหลักสูตร สามารถมีงานทํา ใช้ดิจิทัลเป็นเครื่องมือในการสร้างอาชีพ และมีหลักสูตรพัฒนาอาชีพที่เหมาะสมสําหรับผู้สูงวัย”
ทั้งนี้ ขอย้ําอีกครั้งว่า นโยบายของตนต้องการจะดูแลครูและผู้เรียน กศน. ทุกคนให้มีชีวิตที่ดีขึ้น โดยเฉพาะครู กศน.ควรได้รับค่าตอบแทนและสวัสดิการต่าง ๆ ตามสิทธิ ในระยะเวลาที่ไม่ทําให้เกิดกระทบกับความเป็นอยู่ เพื่อสร้างความพร้อมและเป็นขวัญกําลังใจในการทํางานรองรับการจัดการศึกษาสําหรับผู้พิการที่จะมาอยู่ในความดูแลของ กศน.เพิ่มขึ้น ส่วนการแก้ไขปัญหาในเรื่องนี้ จะคอยติดตามผลการดําเนินงานด้วยตนเอง เพื่อให้ “เด็กต้องได้เรียน ครูต้องได้เงินค่าตอบแทน” ต่อไป
นวรัตน์ รามสูต: สรุป/เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-ก.ท่องเที่ยว​และ​กีฬา​ รับมอบ​ Face shield อุปกรณ์ช่วยลดความเสี่ยงติดเชื้อไวรัสโคโรนา 2019 [กระทรวงการท่องเที่ยวและกีฬา]
วันพุธที่ 20 พฤษภาคม 2563
ก.ท่องเที่ยว​และ​กีฬา​ รับมอบ​ Face shield อุปกรณ์ช่วยลดความเสี่ยงติดเชื้อไวรัสโคโรนา 2019 [กระทรวงการท่องเที่ยวและกีฬา]
ก.ท่องเที่ยว​และ​กีฬา​ รับมอบ​ Face shield อุปกรณ์ช่วยลดความเสี่ยงติดเชื้อไวรัสโคโรนา 2019
วันที่ 20 พฤษภาคม​ 2563​ เวลา 11.00 น. ณ กระทรวง​การ​ท่องเที่ยว​และ​กีฬา​ นายสิรภพ ดวง​สอด​ศรี​ ที่ปรึกษา​รัฐมนตรี​ว่าการ​กระทรวง​การ​ท่องเที่ยว​และ​กีฬา​ พร้อมด้วย​ นา​ยเข​มพล​ อุ้ย​ต​ยะ​กุล​ เลขานุการ​รัฐมนตรี​ว่าการ​กระทรวง​การ​ท่องเที่ยว​และ​กีฬา​ เป็น​ตัวแทน​รับมอบอุปกรณ์​ป้องกัน​ใบหน้า​ Face shield จํานวน 100 ชุด จากชมรมนักธุรกิจ ปัตตานี​-กรุงเทพฯ​ เพื่อส่งมอบให้สํานักงานสาธารณสุขจังหวัดปัตตานี ใช้เป็นอุปกรณ์​ป้องกัน​ ลดความเสี่ยงจากการติดเชื้อไวรัสโคโรนา 2019
รัฐบาลไทย-ข่าวทำเนียบรัฐบาล-รมว.พม. ลงพื้นที่ให้กำลังใจหญิงจิตอาสาที่บ้านถูกไฟไหม้พร้อมเร่งช่วยเหลือเยียวยา ที่ จ.นนทบุรี
วันพุธที่ 20 พฤษภาคม 2563
รมว.พม. ลงพื้นที่ให้กําลังใจหญิงจิตอาสาที่บ้านถูกไฟไหม้พร้อมเร่งช่วยเหลือเยียวยา ที่ จ.นนทบุรี
รมว.พม. ลงพื้นที่ให้กําลังใจหญิงจิตอาสาที่บ้านถูกไฟไหม้พร้อมเร่งช่วยเหลือเยียวยา ที่ จ.นนทบุรี
วันนี้ (20 พ.ค.63) เวลา 15.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่เยี่ยมให้กําลังใจพร้อมให้ความช่วยเหลือหญิงจิตอาสา อายุ 64 ปี เป็นอาสาสมัครพัฒนาสังคมและความมั่นคงของมนุษย์ (อพม.) ซึ่งบ้านถูกไฟไหม้จนได้รับความเสียหายทั้งหลัง ณ บ้านเลขที่ 46 หมู่ 3 ตําบลทวีวัฒนา อําเภอไทรน้อย จังหวัดนนทบุรี ขณะที่กําลังเดินทางไปเข้าเวร อพม. เพื่อเตรียมถุงยังชีพช่วยเหลือผู้ป่วยติดเตียงที่อําเภอไทรน้อย อีกทั้งประสานความร่วมมือในการหาแนวทางช่วยเหลือในระยะยาวกับหน่วยงานที่เกี่ยวข้อง โดยเฉพาะเรื่องที่อยู่อาศัย
นายจุติ กล่าวว่า วันนี้ ตน พร้อมด้วยคณะผู้บริหารกระทรวง พม. นางจุรีรัตน์ เทพอาสน์ รองผู้ว่าราชการจังหวัดนนทบุรี พัฒนาสังคมและความมั่นคงของมนุษย์จังหวัดนนทบุรี (พมจ.นนทบุรี) ทีม พม. One Home จ.นนทบุรี ศูนย์ช่วยเหลือสังคม สายด่วน พม. โทร. 1300 และผู้แทนหน่วยงานที่เกี่ยวข้อง ลงพื้นที่เยี่ยมให้กําลังใจหญิงดังกล่าว พร้อมทั้งให้ความช่วยเหลือด้านต่างๆ ตามภารกิจกระทรวง พม. ภายหลังตรวจสอบข้อเท็จจริงและประเมินทางสังคม ในเบื้องต้น โดยมอบถุงยังชีพ เครื่องอุปโภคบริโภคที่จําเป็น เครื่องนอน และเครื่องใช้ไฟฟ้า รวมทั้ง มอบเงินสงเคราะห์และเงินบริจาค เพื่อช่วยเหลือค่าใช้จ่ายในชีวิตประจําวัน โดยเฉพาะการสร้างบ้านใหม่ นอกจากนี้ จะนําเรื่องของหญิงดังกล่าวเข้าพิจารณาขอเงินสงเคราะห์ที่เกี่ยวข้อง เพื่อบรรเทาความเดือดร้อนต่อไป
นายจุติ กล่าวเพิ่มเติมว่า วันนี้ตนในฐานะตัวแทนรัฐบาล ได้เข้ามาช่วยเหลือด้วยความตั้งใจและให้กําลังใจด้วยตนเอง ซึ่งหญิงดังกล่าวเป็น อพม. มานานกว่า 5 ปี โดยขณะที่เกิดเหตุได้ไปทําหน้าที่จิตอาสา แต่วันนี้ได้ประสบเหตุกับตัวเอง ซึ่งกระทรวงพม.และหน่วยงานที่เกี่ยวข้องพร้อมเข้ามาช่วยเหลือ แม้ว่าจะไม่สามารถทดแทนสิ่งที่สูญเสียได้ทั้งหมด ทั้งนี้ ตนตั้งใจมาเพื่อดูแลให้ทุกอย่างเป็นไปด้วยความเรียบร้อย และขอขอบคุณทุกคนที่เข้ามาช่วยเหลือ สําหรับเงินส่วนหนึ่งจะนํามาซื้อวัสดุสําหรับสร้างบ้านใหม่ และจะประสานขอความร่วมมือกับกองทัพบก กระทรวงกลาโหม เพื่อนําทหารช่างมาช่วยสร้างบ้านใหม่ด้วย อย่างไรก็ตาม หญิงดังกล่าวมีความตั้งใจในการทํางานเป็นจิตอาสามาอย่างต่อเนื่อง และเมื่อถึงยามยาก มีทุกข์ เราคนไทยจะไม่ทิ้งกัน และพร้อมจะช่วยกัน ถึงแม้ว่าเราไม่สามารถเข้าถึงทุกคนได้ แต่เราพยายามจะดูแลซึ่งกันและกันให้ดีที่สุด
รัฐบาลไทย-ข่าวทำเนียบรัฐบาล-ยุติธรรม บูรณาการทำงานของบุคลากร เพื่อขับเคลื่อนงานให้บริการด้านความยุติธรรมแก่ประชาชน
วันพุธที่ 27 กุมภาพันธ์ 2562
ยุติธรรม บูรณาการทํางานของบุคลากร เพื่อขับเคลื่อนงานให้บริการด้านความยุติธรรมแก่ประชาชน
กระทรวงยุติธรรม บูรณาการทํางานของบุคลากร เพื่อขับเคลื่อนงานให้บริการด้านความยุติธรรมแก่ประชาชน
ในวันพุธที่ ๒๗ กุมภาพันธ์ ๒๕๖๒ เวลา ๐๘.๐๐ น. ณ สํานักงานกิจการยุติธรรม ชั้น ๕ อาคารรัฐประศาสนภักดี ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดโครงการประชุมเชิงปฏิบัติการบูรณาการทํางานของบุคลากร เพื่อขับเคลื่อนงานให้บริการประชาชน กิจกรรมที่ ๒ การบูรณาการทํางานระหว่างหน่วยงาน และโครงการประชุมเชิงปฏิบัติการเพื่อขับเคลื่อนแผนปฏิบัติการด้านกองทุนยุติธรรม ระยะที่ ๑ พ.ศ. ๒๕๖๒ – ๒๕๖๕ เพื่อมุ่งเน้นการบูรณาการทํางานร่วมกันให้เกิดผลสัมฤทธิ์ต่อภารกิจของรัฐ ทําให้เกิดความรวดเร็ว และมีประสิทธิภาพ จากการร่วมมือปฏิบัติงานของทุกฝ่ายที่เกี่ยวข้อง โดยยึดประโยชน์ของประชาชนเป็นหลัก และเพื่อให้บรรลุตามยุทธศาสตร์ชาติ แผนยุทธศาสตร์กระบวนการยุติธรรมแห่งชาติ แผนยุทธศาสตร์ของกระทรวงยุติธรรม และนโยบายของรัฐมนตรีว่าการกระทรวงยุติธรรม อันจะเป็นการเตรียมการรองรับการเปลี่ยนแปลงทั้งภายในและภายนอกองค์กร โดยมีนางสาวสุพรรณี ประเสริฐทองกร รองผู้อํานวยการสํานักงานกิจการยุติธรรม บุคลากรของหน่วยงานในสังกัดสํานักงานปลัดกระทรวงยุติธรรม (ส่วนกลาง) และสํานักงานกิจการยุติธรรมที่มีภารกิจเกี่ยวข้องกับการขับเคลื่อนงานของส่วนนโยบายและยุทธศาสตร์ยุติธรรมชุมชนและยุติธรรมจังหวัด (สชจ.) รวมทั้งยุติธรรมจังหวัดนําร่อง จํานวน ๑๙ แห่ง และเจ้าหน้าที่ผู้ปฏิบัติงานที่เกี่ยวข้องกับภารกิจกองทุนยุติธรรมทั้งในส่วนกลางและภูมิภาค เข้าร่วมฯ ซึ่งทั้ง ๒ โครงการจัดขึ้นระหว่างวันที่ ๒๗ – ๒๘ กุมภาพันธ์ ๒๕๖๒
ในโอกาสนี้ ปลัดกระทรวงยุติธรรม ได้บรรยายพิเศษในหัวข้อ “ทิศทางการขับเคลื่อนงานให้บริการประชาชน” ใจความสําคัญตอนหนึ่งว่า ขอให้ทุกท่านได้บูรณาการทํางานร่วมกันอย่างจริงจัง โดยไม่แบ่งการทํางานตามหน้าที่ใดหน้าที่หนึ่งเท่านั้น แต่ขอให้ยึดเป้าหมายใหญ่ของกระทรวงเป็นสิ่งสําคัญ คือจะต้องให้บริการประชาชนให้เข้าถึงความยุติธรรมอย่างเท่าเทียม โดยประชาชนไม่ต้องร้องขอ ด้วยการปรับ Mindset ในการทํางาน และร่วมกันสร้างหลักมาตรฐานในการปฏิบัติหน้าที่ เพื่อให้เกิดประสิทธิภาพ และประสิทธิผลในการขับเคลื่อนงานบริการด้านยุติธรรมให้กับประชาชนต่อไป
รัฐบาลไทย-ข่าวทำเนียบรัฐบาล-ท่องเที่ยวไท่องเที่ยวไทย สร้างรายได้ 1.22 ล้านบาท
วันจันทร์ที่ 2 กรกฎาคม 2561
ท่องเที่ยวไท่องเที่ยวไทย สร้างรายได้ 1.22 ล้านบาท
ในช่วง 5 เดือนแรกของปีนี้ ประเทศไทยมีรายได้จากการท่องเที่ยวสูงถึง 1.22 ล้านล้านบาท ซึ่งมากกว่าช่วงเดียวกันของปีที่แล้วถึงร้อยละ 14.76
จันทร์ที่ 2 ก.ค.61
ท่องเที่ยวไทย สร้างรายได้ 1.22 ล้านบาท
ต่อจากนี้ไป ขอเชิญรับฟังไทยคู่ฟ้า ครับ
ในช่วง 5 เดือนแรกของปีนี้ ประเทศไทยมีรายได้จากการท่องเที่ยวสูงถึง 1.22 ล้านล้านบาท ซึ่งมากกว่าช่วงเดียวกันของปีที่แล้วถึงร้อยละ 14.76 โดยมีจํานวนนักท่องเที่ยวต่างชาติเพิ่มขึ้นซึ่งส่วนใหญ่เป็นชาวจีน รองลงมาคือ มาเลเซีย อินเดีย ลาว เกาหลี ญี่ปุ่น เวียดนาม สิงคโปร์ ฮ่องกง และสหรัฐอเมริกาตามลําดับ ส่วนนักท่องเที่ยวชาวไทยเดินทางท่องเที่ยวในเมืองหลักและเมืองรองเพิ่มขึ้นเช่นกัน ทั้งนี้ รัฐบาลประกาศให้ปีนี้เป็นปีการท่องเที่ยววิถีไทยเก๋ไก๋อย่างยั่งยืน ส่งเสริมกิจกรรมการท่องเที่ยวที่มีศักยภาพและมีความพร้อมบนพื้นฐานของเอกลักษณ์ไทย มุ่งเน้นการเพิ่มสัดส่วนนักท่องเที่ยวคุณภาพ สร้างมูลค่าเพิ่มทางเศรษฐกิจและกระจายรายได้สู่ท้องถิ่นอย่างทั่วถึงและเป็นธรรม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีรับมอบเวชภัณฑ์จากรัฐบาลจีน ไทย-จีน ยืนยันพร้อมร่วมมือกันฟื้นฟูเศรษฐกิจภายหลังสถานการณ์โควิด-19 คลี่คลาย
วันจันทร์ที่ 29 มิถุนายน 2563
นายกรัฐมนตรีรับมอบเวชภัณฑ์จากรัฐบาลจีน ไทย-จีน ยืนยันพร้อมร่วมมือกันฟื้นฟูเศรษฐกิจภายหลังสถานการณ์โควิด-19 คลี่คลาย
นายกรัฐมนตรีรับมอบเวชภัณฑ์จากรัฐบาลจีน ไทย-จีน ยืนยันพร้อมร่วมมือกันฟื้นฟูเศรษฐกิจภายหลังสถานการณ์โควิด-19 คลี่คลาย
วันนี้ (วันจันทร์ที่ 29 มิถุนายน 2563) เวลา 09.00 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับมอบเวชภัณฑ์และอุปกรณ์ทางการแพทย์จากนายหยาง ซิน (Mr. Yang Xin) อุปทูตรักษาราชการแทนเอกอัครราชทูตจีนประจําประเทศไทยในฐานะตัวแทนรัฐบาลจีน ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญ ดังนี้
นายกรัฐมนตรียินดีที่ความสัมพันธ์ระหว่างไทย-จีน มีความใกล้ชิดยาวนาน พร้อมขอบคุณรัฐบาลจีนที่มอบความช่วยเหลือด้านเวชภัณฑ์และอุปกรณ์ทางการแพทย์แก่ประเทศไทย ตลอดจนช่วยอํานวยความสะดวกในการจัดซื้อยาและเวชภัณฑ์ของฝ่ายไทย ซึ่งเป็นส่วนช่วยสนับสนุนการดําเนินการของไทยในการควบคุมการแพร่ระบาดของไวรัสโคโรนา 2019 (โควิด-19) และสะท้อนความสัมพันธ์ทวิภาคีที่มั่นคงต่อกัน นอกจากนี้ นายกรัฐมนตรีแสดงความเสียใจต่อเหตุการณ์อุทกภัยในประเทศจีน ซึ่งส่งผลกระทบต่อหลายมณฑล ไทยเชื่อมั่นว่ารัฐบาลจีนจะสามารถรับมือกับสถานการณ์ดังกล่าวได้อย่างมีประสิทธิภาพ
อุปทูตจีนฯ ชื่นชมการดําเนินมาตรการของไทยในการควบคุมการแพร่ระบาดของโควิด-19 ซึ่งทําให้ไทยไม่พบผู้ติดเชื้อในประเทศยาวนานกว่า 30 วัน เป็นผลสําเร็จของการจัดการและมาตรการที่มีประสิทธิภาพของไทย พร้อมทั้งยินดีกับความสัมพันธ์อันใกล้ชิดระหว่างไทย-จีน เพราะแม้ว่าในสถานการณ์โควิด-19 ทั้งสองประเทศยังคงติดต่อทําการค้าต่อกันอย่างต่อเนื่อง ปัจจุบัน ไทยเป็นคู่ค้าอันดับที่ 12 ของจีน โดยเฉพาะอย่างยิ่ง ไทยส่งออกผลไม้มาจีนจํานวนมาก อาทิ ทุเรียน นอกจากนี้ อุปทูตจีนฯ ยืนยันพร้อมร่วมมือกับรัฐบาลไทยเพื่อส่งเสริมความร่วมมืออันดีระหว่างกันต่อไป
ในโอกาสนี้ ทั้งสองฝ่ายเห็นพ้องที่จะฟื้นฟูเศรษฐกิจร่วมกันภายหลังสถานการณ์โควิด-19 คลี่คลาย ทั้งด้านการค้า การลงทุน และการท่องเที่ยว ซึ่งจะมีการพิจารณาร่วมกันต่อไป
ทั้งนี้ รัฐบาลจีนมอบความช่วยเหลือด้านเวชภัณฑ์ให้แก่รัฐบาลไทยในครั้งนี้เป็นครั้งที่ 2 โดยมีรายการเวชภัณฑ์ ดังนี้ (1) หน้ากากอนามัย จํานวน 1,300,000 ชิ้น (2) หน้ากาก N95 จํานวน 70,000 ชิ้น (3) ชุดตรวจ Test Kit COVID-19 จํานวน 150,000 ชุด และ (5) ชุด PPE จํานวน 70,000 ชุด
รัฐบาลไทย-ข่าวทำเนียบรัฐบาล-สำนักงานปลัด ก.อุตฯ จัดสัมมนาเชิงปฏิบัติการเรื่อง แนวทางการตรวจสอบการจัดซื้อจัดจ้างภาครัฐ
วันจันทร์ที่ 26 มีนาคม 2561
สํานักงานปลัด ก.อุตฯ จัดสัมมนาเชิงปฏิบัติการเรื่อง แนวทางการตรวจสอบการจัดซื้อจัดจ้างภาครัฐ
รองปลัดกระทรวงอุตสาหกรรม เป็นประธานเปิดสัมมนาเชิงปฏิบัติการเรื่อง แนวทางการตรวจสอบการจัดซื้อจัดจ้างภาครัฐ ณ โรงแรมรอยัลปริ๊นเซส หลานหลวง กรุงเทพฯ
วันนี้ (26 มีนาคม 2561) นายทองชัย ชวลิตพิเชฐ รองปลัดกระทรวงอุตสาหกรรม เป็นประธานเปิดสัมมนาเชิงปฏิบัติการเรื่อง แนวทางการตรวจสอบการจัดซื้อจัดจ้างภาครัฐ ซึ่งจัดขึ้นระหว่างวันที่ 26-27 มีนาคม 2561 การจัดสัมมนาดังกล่าวจัดขึ้นเพื่อให้ผู้ตรวจสอบภายในสามารถนําไปใช้เป็นแนวทางในการตรวจสอบการจัดหาพัสดุของหน่วยงานให้เป็นไปอย่างถูกต้องและเป็นไปในแนวทางเดียวกัน ณ โรงแรมรอยัลปริ๊นเซส หลานหลวง กรุงเทพฯ
รัฐบาลไทย-ข่าวทำเนียบรัฐบาล-กสร.ย้ำนายจ้างไม่จัดน้ำดื่มให้ลูกจ้างมีความผิด
วันเสาร์ที่ 23 มิถุนายน 2561
กสร.ย้ํานายจ้างไม่จัดน้ําดื่มให้ลูกจ้างมีความผิด
กรมสวัสดิการและคุ้มครองแรงงาน ย้ํานายจ้างต้องจัดน้ําสะอาดสําหรับดื่มให้ลูกจ้างตามกฎหมายคุ้มครองแรงงาน ฝ่าฝืนมีความผิด
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า
กฎหมายคุ้มครองแรงงาน กําหนดให้เป็นหน้าที่ของนายจ้างที่จะต้องจัดน้ําสะอาดสําหรับดื่มให้กับลูกจ้าง โดยต้องไม่น้อยกว่าหนึ่งที่สําหรับลูกจ้างไม่เกิน 40 คน และให้จัดเพิ่มขึ้นในอัตราส่วน 1 ที่ต่อลูกจ้างทุก ๆ 40 คน กรณีเศษของลูกจ้างถ้าเกิน 20 คนให้ถือเป็น 40 คน กสร. จึงขอย้ําให้นายจ้างปฏิบัติให้ถูกต้องตามกฎหมาย
อธิบดีกรมสวัสดิการและคุ้มครองแรงงาน กล่าวเพิ่มเติมว่า กรณีที่นายจ้างไม่ปฏิบัติตามจะมีความผิด โดยมีโทษจําคุกไม่เกิน 6 เดือน ปรับไม่เกิน 1 แสนบาทหรือทั้งจําทั้งปรับ นายจ้าง ลูกจ้าง มีข้อสงสัยหรือต้องการข้อมูลเพิ่มเติมสอบถามได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-ก.อุตฯ รวมพลังต่อต้านคอร์รัปชัน อาสาสู้โกง
วันจันทร์ที่ 9 กันยายน 2562
ก.อุตฯ รวมพลังต่อต้านคอร์รัปชัน อาสาสู้โกง
นางสาวนิสากร จึงเจริญธรรม รองปลัดกระทรวงอุตสาหกรรม นําคณะผู้บริหาร ข้าราชการ และเจ้าหน้าที่กระทรวงอุตสาหกรรม เข้าร่วมงาน “วันต่อต้านคอร์รัปชัน 2562”  ภายใต้แนวคิด “รวมพลัง..อาสาสู้โกง” มุ่งกระตุ้นคนไทยทุกภาค
วันที่ 6 กันยายน 2562 นางสาวนิสากร จึงเจริญธรรม รองปลัดกระทรวงอุตสาหกรรม พร้อมด้วยนายประกอบ วิวิธจินดา นายเอกภัทร วังสุวรรณ ผู้ตรวจราชการกระทรวงอุตสาหกรรม นายเดชา จาตุธนานันท์ รองอธิบดีกรมส่งเสริมอุตสาหกรรม นําคณะผู้บริหาร ข้าราชการ และเจ้าหน้าที่กระทรวงอุตสาหกรรม เข้าร่วมงาน “วันต่อต้านคอร์รัปชัน 2562” ภายใต้แนวคิด “รวมพลัง..อาสาสู้โกง” มุ่งกระตุ้นคนไทยทุกภาคส่วน รวมทั้งภาคการเมือง รวมพลังเป็นอาสาสู้โกง ร่วมป้องกันประเทศในบทบาทของตนเอง ณ อีเวนท์ ฮอลล์ 101 ชั้น G ศูนย์นิทรรศการและการประชุมไบเทค บางนา กรุงเทพฯ
รัฐบาลไทย-ข่าวทำเนียบรัฐบาล-ปลัดกระทรวงกลาโหม ถวายเครื่องสักการะที่หน้าพระรูป และลงนามถวายสักการะ สมเด็จพระสังฆราช สกลมหาสังฆปริณายก เนื่องในวันคล้ายวันประสูติ 26 มิถุนายน 2563
วันศุกร์ที่ 26 มิถุนายน 2563
ปลัดกระทรวงกลาโหม ถวายเครื่องสักการะที่หน้าพระรูป และลงนามถวายสักการะ สมเด็จพระสังฆราช สกลมหาสังฆปริณายก เนื่องในวันคล้ายวันประสูติ 26 มิถุนายน 2563
พลเอก ณัฐ อินทรเจริญ ปลัดกระทรวงกลาโหม นําคณะนายทหารชั้นผู้ใหญ่ร่วมถวายเครื่องสักการะที่หน้าพระรูป และลงนามถวายสักการะ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก
เนื่องในวันคล้ายวันประสูติ 26 มิถุนายน 2563 ณ พระวิหาร วัดราชบพิธสถิตมหาสีมาราม เขตพระนครทั้งนี้ จากสถานการณ์การแพร่ระบาดของโรคติดเชื้อไวรัสโควิด-19 ทางราชการจึงได้เน้นย้ําให้คงมาตรการรักษาระยะห่างทางสังคมต่อไป โดยสํานักงานเลขานุการสมเด็จพระสังฆราชได้ประกาศแนวทางการจัดกิจกรรมเนื่องในวันคล้ายวันประสูติ เจ้าพระคุณ สมเด็จพระสังฆราช ให้งดการเสด็จออกประทานพระวโรกาสให้เฝ้าถวายสักการะ แต่จะเปิดพระวิหาร วัดราชบพิธสถิตมหาสีมาราม เพื่อให้สาธุชนเข้าถวายเครื่องสักการะที่หน้าพระรูป และลงนามถวายสักการะได้ตั้งแต่เวลา 08.00 -16.00 น. ตลอดจนให้คณะสงฆ์ที่ประสงค์จะจัดกิจกรรมถวายพระกุศล สามารถดําเนินกิจกรรมโรงทานตามที่ปฏิบัติมา หรือมอบเครื่องอุปโภคบริโภคบรรเทาทุกข์แก่ผู้ได้รับผลกระทบจากสถานการณ์โรคระบาด เพื่อสนองพระดําริได้ตามกําลังความสามารถของแต่ละวัด /หรือประชุมกันเจริญพระพุทธมนต์ เจริญจิตภาวนาถวายพระกุศล ภายหลังจากการทําวัตรเย็นตามปกติของแต่ละวัด สําหรับหน่วยงานภาครัฐ ภาคเอกชน และประชาชน ที่ประสงค์จะเฝ้าถวายสักการะหรือจัดกิจกรรมใด ๆ สามารถเปลี่ยนแนวทางไปเป็นการเข้าประสานความร่วมมือกับวัดในชุมชน เพื่อร่วมกันสนองพระดําริในการบรรเทาทุกข์ของผู้ได้รับผลกระทบจากสถานการณ์โรคโควิด-19 แทนการเข้าเฝ้าและการจัดกิจกรรมอื่น ทั้งนี้ผู้เข้าร่วมกิจกรรมจะต้องปฏิบัติตามมาตรการที่กระทรวงสาธารณสุขประกาศและรณรงค์อย่างเคร่งครัด เพื่อป้องกันการแพร่ระบาดของโรคโควิด - 19